Решение на Общия съд (първи състав) от 10 април 2019 г. —

Германия/Комисия

(Дело T‑229/17)

„Сближаване на законодателствата — Регламент (ЕС) № 305/2011 — Регламент (ЕС) № 1025/2012 — Строителни продукти — Хармонизирани стандарти EN 14342:2013 и EN 14904:2006 — Задължение за мотивиране“

1. Жалба за отмяна — Актове, подлежащи на обжалване — Понятие — Хармонизиран технически стандарт, приет въз основа на регламент и публикуван в Официален вестник на Европейския съюз — Включване (член 263 ДФЕС, член 8, параграфи 3 и 4 от Регламент № 305/2011 на Европейския парламент и на Съвета) (вж. т. 41)

2. Жалба за отмяна — Компетентност на съда на Съюза — Искане за задължителни указания към институция — Недопустимост (членове 263 ДФЕС и 266 ДФЕС) (вж. т. 46)

3. Жалба за отмяна — Актове, подлежащи на обжалване — Понятие — Актове, които произвеждат задължително правно действие — Съобщения на Комисията, които съдържат позоваване на хармонизирани стандарти — Изключване (член 263 ДФЕС) (вж. т. 48—50)

4. Актове на институциите — Мотивиране — Задължение — Обхват (член 296, втора алинея ДФЕС) (вж. т. 62 и 63)

5. Сближаване на законодателствата — Строителни продукти — Регламент № 305/2011 — Хармонизирани стандарти — Осигурявана от хармонизираните стандарти гаранция за спазването на основните изисквания към строежите — Задължение на Комисията да се увери в това — Липса (член 17, параграф 3 от Регламент № 305/2011 на Европейския парламент и на Съвета) (вж. т. 69, 95 и 96)

6. Сближаване на законодателствата — Строителни продукти — Регламент № 305/2011 — Хармонизирани стандарти — Официално възражение — Компетентност на комитета по член 22 от Регламент № 1025/2012 — Въпрос на стандартизация — Включване — Въпрос, свързан с технически правила — Изключване (член 18, параграф 2 от Регламент № 305/2011 на Европейския парламент и на Съвета и член 22 от Регламент № 1025/2012 на Европейския парламент и на Съвета; член 5 от Директива 98/34 на Европейския парламент и на Съвета) (вж. т. 75—82)

7. Сближаване на законодателствата — Строителни продукти — Регламент № 305/2011 — Основни изисквания — Въвеждане на хармонизирани стандарти — Продукти с маркировка CE — Презумпция, че са годни за употреба — Задължение да се спазват предвидените в Регламента процедури за оспорване на хармонизираните стандарти — Приемане от държава членка на едностранни национални мерки, които ограничават свободното движение на строителни продукти, отговарящи на хармонизирания стандарт — Неизпълнение на задължения (член 8, параграф 4 и член 18, параграф 2 от Регламент № 305/2011 на Европейския парламент и на Съвета) (вж. т. 98, 99, 102 и 105)

8. Право на Европейския съюз — Изпълнение от държавите членки — Критерии за преценка — Област, която не е предмет на изчерпателна хармонизация с акт на вторичното право — Преценка само въз основа на мярката за хармонизация (вж. т. 100)

Предмет

Искане на основание на член 263 ДФЕС за отмяна, първо, на Решение (ЕС) 2017/133 на Комисията от 25 януари 2017 година относно запазването с ограничение в Официален вестник на Европейския съюз на позоваването на хармонизирания стандарт EN 14342:2013 „Подова настилка от дървесина и паркет: Характеристики, оценка на съответствието и маркировка“ в съответствие с Регламент (ЕС) № 305/2011 на Европейския парламент и на Съвета (OВ L 21, 2017 г., стр. 113), второ, на Решение (ЕС) 2017/145 на Комисията от 25 януари 2017 година относно запазването с ограничение в Официален вестник на Европейския съюз на позоваването на хармонизирания стандарт EN 14904:2006 „Покрития за спортни площадки. — Използване на покрития за много спортове на закрито. Изисквания“ в съответствие с Регламент (ЕС) № 305/2011 на Европейския парламент и на Съвета (OВ L 22, 2017 г., стр. 62), трето, на Съобщение на Комисията от 10 март 2017 г. в рамките на изпълнението на Регламент (ЕС) № 305/2011 на Европейския парламент и на Съвета за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (OВ C 76, 2017 г., стр. 32), в частта, в която съдържа позоваване на хармонизирани стандарти EN 14342:2013 и EN 14904:2006, четвърто, на Съобщение на Комисията от 11 август 2017 г. в рамките на изпълнението на Регламент № 305/2011 (OВ C 267, 2017 г., стр. 16), в частта, в която съдържа позоваване на хармонизирани стандарти EN 14342:2013 и EN 14904:2006, пето, на Съобщение на Комисията в рамките на изпълнението на Регламент № 305/2011 (OВ C 435, 2017, стр. 41), в частта, в която съдържа позоваване на хармонизирани стандарти EN 14342:2013 и EN 14904:2006, и шесто, на Съобщение на Комисията от 9 март 2018 г. в рамките на изпълнението на Регламент № 305/2011 (ОВ C 92, 2018 г., стр. 139), в частта, в която съдържа позоваване на хармонизирани стандарти EN 14342:2013 и EN 14904:2006

Диспозитив

1) Отхвърля жалбата.

2) Федерална република Германия понася направените от нея съдебни разноски, както и тези на Европейската комисия.